Den Vest-Sjællandske Avis, 1830-05-29
Den Franske Eskadre, som krydser foran Algier skal støde til Flaaden. Maaskee ogsaa en Sardinsk Eskadre paa 4 Fregatter og en Kutter, som er afseilet fra Genua den 5te Mai, skal støde til den. Man beretter herved at den Sardinske Marine skal tiltage betydelig. – Man siger at General Bourmont har erholdet de meest udstrakte Fuldmagter til militair Befordringer i Algier, dog under Forbeholdenhed af Kongens Sanction; en Magt som overgaaer Dauphins, hvilken kun besidder Ret til at giøre Forestillinger. Man betragter denne store Forrettighed som en Gienoprettelse af den gamle Connetabel Værdighed, hvilket de liberale Blade dadle som uconstitutionelt. Generalen tager med sig et aparte Personale for den Sanitets Administration, som skal oprettes paa Kysten af Algier, hvoraf man slutter sig til at Hensigten er at anlægge et varigt Establissemenpaa Kysten. (Det maae man jo slutte sig til at Proclamationen selv, hvori det hedder: at de Franske ville tage Araberne, Landets oprindelige Jndvaanere, under deres Beskyttelse). Hver Soldat er forsynet med en Vadsæk og en Dunk med Viin og en anden med Vand. Tre Mand ere om et uldent Teppe; Soldaterne have faaet et hvidt Overtræk over deres Tichakos for at beskytte dem imod Solen og Marineofficerene og Cadetterne have Kasketter med Lædervezier. – Tre Malere ere beskiæftigede med at afmale Expeditionens Afseiling. Maae det nu bare gaae godt med denne store Expedition, hvilket man vistnok høilig maae ønske; men de Franske Blade, som ikke have Anmositet imod Sagen, snakke saavidt og bredt og i saa pompøse Ord om Alt hvad der nu skal udrettes, at et Tydsk Blad ganske komisk bemærker: at det kan falde Luftskipperen Margat, som skal stige i Veiret med sin Ballon for at udspionere Algier, vanskeligt nok at faae noget at see forde mange Luftcasteller, som de Franske have bygget. - Deyen af Algier har forviist den Spanske Consul. Af dennes Beretning giver det sig tilkiende: at England havde forslaget ham at bestræbe sig for i Forbindelse med den Danske Consul at formaae Deyen til at han skulde give Frankerige Satisfaction for at forebygge Krigen; men Deyen skal være bleven saa fortørnet over dette forslag, at han har svaret: at han er langt fra at ville indlade sig paa nogen Udsoning, og at det kun giør ham ondt, at han ikke strax havde kastet den Franske Consul i Fængsel, hvori han endnu kunde sidde fast. Herpaa havde den Spanske og Danske Consul faaet Ordre til at forlade Landet og den Engelske Consul er den eneste som Deyen har beholdt tilbage i Algier. Jmidlertid skal det ikke være sandt, at Admiral Malcolm er afseilet med en Escadre til denne Stad. Den 20de Mai spurgte Sir Robert Vilson, Ministeren Sir Robert Peel i Underhuset om det var sandt, at Regieringen havde afsendt en Fregat til Algier for at afhente de Brittiske Undersaatter, og at dette Skib var blevet forhindret af den Franske Blokade Escadre fra at løbe ind i Havnen, saa at den derfor maatte afseile til Malta, og om den Franske Admiral havde truffet de fornødne Forholdsregler for at beskytte de Britter som opholde sig i Algier. Ministeren svarede: at Regieringen havde afsendt for en Tid siden en Fregat som afhentede de Englænderes Fruentimmer og Børn, som opholde sig i Staden, paa Consulens Gemalinde nær, som var syg. Chefen for den Franske Blokade Escadre yttrede nogen Tvivom han endnu engang kunde tillade Fregatten at seile ind for at hente hende; men saasnart den Franske Regiering erfarede dette, saa erklærede den: at Chefen havde misforstaaet sine Jnstruktioner, og at det slet ikke var dens Hensigt at afbryde det System, som finder Sted imellem Nationer, som staae i venskabelig Forbindelse med hinanden. Allerede i Forveien havde den Franske Regiering taget Forholdsregler for at beskytte alle Europæere, som opholde sig i Algier. - Den Tyrkiske Admiral Tahir Pascha afseilede den 15de April paa en Fregat til Algier, ledsaget af flere Europæere, for at formaae Deyen til at give efter. Ogsaa skal en Agent fra Vicekongen af Ægypten, ledsaget af en Person af det Engelske Generalconsulat, være afsendt dertil i samme Ærinde. Disse Agenter skulle tillige love Deyen, at de ville forskaffe ham billige Betingelser. Man siger: at der udrustes paa den hele Nordafricanske Kyst. - J Ægypten er alting roeligt; men en Escadre paa 3 Fregatter, hver paa 60 Kanoner, 6 Corvetter og 8 Brigger krydse udenfor Havnen under Hr. Letelliers Commando, for at øve Søefolkene. Tre Franskmænd, Hr. Besson, Gestaing og Verlag, føre Commandoen over tre Krigskibe. J Havnen udrustes desuden en Fregat paa 60 Kanoner og 10 smaae Krigskibe. Hr. von Cerisy, som er Chef for Arsenalet, lader bygge der 2 Orlogskibe paa 100 Kanoner, 2 Corvetter og en Gabarre. Arbeiderne fortsættes med den største Virsomhed, og 800 Mennesker ere ideligen beskiæftigede dermed. Jbrahim Pascha tilbringer hele Dagen paa Værfterne. Mehemed Ali besøger hyppigt Arsenalet og betragter sin Flaade med en næsten barnagtig Glæde. Jbrahim sætter den største Tillid til Hr. Cerisy, som maae spise med ham og overøses med Presenter.